Փրեսքոթ

Փրեսքոթ (անգլ.՝ Prescott.  PRESS-kət), քաղաք ԱՄՆ-ում՝  Արիզոնա նահանգի Յավափայ շջանում, որի վարչական կենտրոնն է։ 1864 թվականին դարձել է Արիզոնայի տարածքի (Arizona Territory) մայրաքաղաքը՝ փոխարինելով ժամանակավոր մայրաքաղաք հռչակված Ֆորտ Ուիփլին (Fort Whipple): 1867 թվականին այդ կարգավիճակը զիջել է Թուսոնին, տասը տարի անց վերստացել և պահպանել մինչև 1889 թվականը, երբ վերջնականապես մայրաքաղաք է հռչակվել Ֆինիքսը։ 
Բնակավայրը հիմնադրվել է 1881 թվականին և եղել է վայրի արևմուտքի տիպական քաղաք, որի նշանավոր բնակիչներից էին O.K. Corral-ի հանրահայտ փոխհրաձգության մասնակիցներ Դոք Հոլիդեյը (Doc Holliday) և Վրջիլ Իրփը (Virgil Earp): Փրեսքոթում 19-րդ դարի վերջերին բուռն իրադարձություններ են տեղի ունեցել՝ կապված ոսկու և արծաթի հանքերի շահագործման և հնդկացիական տեղաբնիկ ցեղերի, այդ թվում՝ յավափայների ու ապաչիների դեմ կռիվներ մղելու հետ։ Փայտաշեն քաղաքը 20-րդ դարի առաջին տասնամյակներին մի քանի անգամ հիմնահատակ այրվել է, մինչև որ դարձել է աղյուսաշեն։ Իր հարուստ պատմության շնորհիվ Փրեսքոթը ներկայումս զբոսաշրջային կենտրոն է դարձել։ Տեղացիների պնդմամբ՝ իրենց քաղաքում է գտնվում աշխարհի հնագույն ռոդեոն, որը շարունակաբար գործում է 1888 թվականից և յուրաքանչյուր տարի այստեղ է բերում շուրջ 35 հազար զբոսաշրջիկ։ Փրեսքոթի մերձակայքում է գտնվում տեղաբնիկ հնդկացիական ցեղերի ներկայացուցիչների ռեզերվացիան։
Քաղաքն զբաղեցնում է 107,09 քառակուսի կիլոմետր տարածք։ 2010 թվականի տվյալներով բնակչության թվաքանակը եղել է 39.843: 
Փրեսքոթն ընկած է Գրանիտ Քրիք գետի ջրբաժանում. նրա հյուսիսային մասում են միախառնվում Գրանիտ Քրիքն ու Միլլեր Քրիքը։


== Առանձնաշնորհումներ ==
2004 թ. ԱՄՆ-ի այն ժամանակվա առաջին տիկին Լորա Բուշը Փրեսքոթը հռչակել է «Ամերիկյան պահպանված համայնք» (A "Preserve American Community"): 
2006 թ. National Trust for Historic Preservation կազմակերպությունը Փրեսքոթը ներառել է «Աչքի ընկնող երթուղիների դյուժին» (One of a "Dozen Distinctive Destinations") ցանկում։
2008 թ. Փրեսքոթի հրապարակներից Yavapai Courthouse Plaza-ն Ամերիկյան պլանավորող ընկերակցության (American Planning Association) կողմից ճանաչվել է Ամերիկայի տասը լավագույն հասարակական վայրերից մեկը (one of the first ten "Great Public Places" in America): 
2012 թ. True West Magazine ամսագիրը Փրեսքոթը հռչակել է «Տարվա թիվ 1 իսկական արևմտյան քաղաք» (Number 1 True Western Town of the Year), իսկ This Old House ամսագիրը՝ «ԱՄՆ-ում և Կանադայում հին կառույցներով ու դրանց շրջակայքով աչքի ընկնող 61 լավագույն վայրերից մեկը» (One of the 61 Best Old House Neighborhoods in the U.S and Canada):


== Կլիմա ==


== Քույր քաղաքներ ==
2015 թվականի դրությամբ Փրեսքոթն ունի երեք քույր քաղաք.

 Մեքսիկա, Կաբորկա
 Սալվադոր, Սուչիտոտո
 Գերմանիա, Ցայց


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
August, Jack L. (1998)։ We Call It 'Preskit': A Guide to Prescott and Central Arizona High Country։ Arizona Highways։ ISBN 978-0916179571 
Brody, Richard (October 23, 2017)։ «The Story That 'Only the Brave' Leaves Out»։ The New Yorker 
Henson, Pauline (1965)։ Founding a wilderness capital, 1864։ Prescott, Arizona: Northland Press 
Wildfang, Frederic (2006)։ Prescott։ Arcadia Publishing։ ISBN 978-0-73854858-6 )


== Արտաքին հղումներ ==
Քաղաքի պաշտոնական կայքէջը Archived March 7, 2018, at the Wayback Machine.
Քաղաքի զբոսաշրջային կայքէջը
Prescott Arizona Chamber of Commerce
135 Years Ago Today a Capital is Born Named Prescott, by Earl Hoagberg, Sharlot Hall Archive & Library, May 1999.
Many Prescott places take their name from 1850s surveyor, By Harley G. Shaw, harlot Hall Archive & Library, August 2000.